„ Það er einhver galdur við Vináttu . Við fundum strax á tilraunastiginu að þetta var ekki bara enn eitt verkefnið ofan á allt annað og árangurinn er svo augljós . Vinátta er bæði ofboðslega skemmtileg og fellur algjörlega inn í starfið á leikskólanum sem gerir það að verkum að við erum gífurlega ánægð með verkefnið , “ segir Kristín Gísladóttir , leikskólastjóri á Uglukletti í Borgarnesi . Leikskólinn var einn þeirra sex leikskóla sem tóku þátt í tilraunakennslu með Vináttu veturinn 2014 - 2015 . Kristín er jafnfamt einn þeirra leikskólakennara sem kennir á Vináttunámskeiðum á vegum Barnaheilla . Sem dæmi um árangurinn segir Kristín frá stelpu sem hafi verið í aðlögun fyrr á árinu ; „ Hún grét og var hálfómöguleg . Mér tókst ekki að hugga hana . Einn af stóru strákunum fylgdist með og bauðst að lokum til að sækja Blæ svo stelpan myndi hætta að gráta . Fyrir hann var Blær lausnin . Og það fannst mér sýna að Blær skiptir virkilega miklu máli fyrir krakkana . “ segir Kristín . Svanhildur Ólafsdóttir er leikskólakennari á Uglukletti . Hún tekur undir þetta og segir að myndirnar á spjöldunum séu ekki síður mikilvægar því þær vekji börnin til umhugsunar : „ Þau eru mjög fljót að sjá hvað er rétt og vita alveg upp á hár hvað eru góð eða slæm samskipti . Mér finnst þau geta sett sig betur í spor annarra og hafa betri skilning á líðan þess sem er skilinn útundan . Um daginn fórum við til dæmis í strætó og einn strákurinn var leiður því vinur hans ætlaði ekki að sitja hjá honum . Þá kom annað barn og sagði : „ Ég skal sitja hjá þér . “ Þannig að gildin síast klárlega inn og Vinátta gefur börnunum verkfæri til að takast á við mismunandi aðstæður . “ Kristín bætir við að eitt það sem börnin séu stoltust af sé að vera hugrökk og að stíga inn í aðstæður til að hjálpa vinum sínum . Þátttaka foreldra í verkefninu skiptir miklu máli að mati Kristínar ; „ Það er mikilvægt að geta leiðbeint þeim . Vinátta getur nefnilega leyst svo ótrúlega margt í samskiptum á svo auðveldan hátt . Líka inni á heimilum . Þar skapast umræða þegar póstkortið fer heim og þegar gestir koma í heimsókn eins og amma og afi . Þannig festa þessi góðu gildi sig betur í sessi og smitast út í samfélagið . Ég hef alveg tröllatrú á að verkefnið sé að gera svo margt gott fyrir alla sem kynnast því . “ Svanhildur segir að Vinátta hafi ekki bara